Тестване за провеждане на контакт при социални посещения

Искрено се радвам да Ви уведомя, че ще позволим физическия контакт при посещенията за посетители с отрицателен резултат от тест за COVID.

В някои затвори стартирахме тестване за провеждане на контакт и получихме наистина положителни коментари. Знаем, че липсата на контакт с Вашите близки хора е един от най-трудните аспекти на COVID, затова се радваме, че тези резултати от пилотните проекти означават, че можем да подобрим посещенията Ви.

Следваме същите насоки, спазвани от домовете за грижи, което означава, че към момента контактът е сведен до държане на ръце. Естествено ние ще работим съвместно с уелското правителство, за да преценим кога ще бъде безопасно да позволим повече физически контакт.

В деня на Вашето посещение ще можете да направите тест у дома и да донесете доказателството за отрицателен резултат с Вас.

Знаем, че сега не всеки се чувства уверен относно физическия контакт. Ако нямате симптоми на COVID Вие може да посетите затвора и да видите своя близък без да имате физически контакт. Няма да е необходимо да се направите тест за посещение без физически контакт, но тестването позволява да се предотврати достигането на COVID до затворите. То ще ни помогне да предпазим хората в затвора и да продължим провеждането на дейности, като например посещенията.

Деца на възраст под 11 години могат да проведат контакт с посещаваното лице без да са си правили тест.

COVID е сред нас и се наблюдава повишаване на заболелите в общността. Ако вирусът достигне затвора може би ще трябва отново да наложим спазването на дистанция или временно да преустановим посещенията до овладяване на епидемията.

Допълнителна информация

Съгласявам се да си направя теста. Какво трябва да направя?

В деня на посещението трябва да си направите теста у дома и да донесете като доказателство отрицателния резултат с Вас - или под формата на имейл или текстово съобщение от NHS. Може да си набавите комплекти за тестване от местната за Вас аптека или да ползвате тест, придобит по друг начин - от работното място или училището на Вашето дете.

Трябва ли да направя теста?

Не, той е по желание и знаем, че в момента някои хора не се чувстват готови за близък контакт с много хора.

Ако не направите теста Вие може да дойдете в затвора, но няма да можете да имате контакт с посещаваното от Вас лице.

Извършването на теста ни помага да предотвратим епидемия от COVID в затвора. Възникването на епидемия може да доведе отново до ограничаване на нашите режими - нещо, което бихме желали да избегнем, ако е възможно. Като си направите теста Вие помагате да предпазим Вашите близки и останалите хора в затвора - благодарим Ви.

Единственият случай, в който не трябва да си правите тест е, ако сте имали положителен PCR (лабораторен) тест през изминалите 14 дни. Причината е, че може да получите грешен положителен резултат. Това е различно от настоящата насока за широката общност, която е 90 дни.

Какво ще последва, ако тестът е положителен?

Вашето посещение ще трябва да бъде отложено, а Вие ще трябва да си запазите PCR (лабораторен ) тест сред общността, за да потвърдите резултата.

Посещаваното от Вас лице ще бъде уведомено за случилото се и че посещението може да бъде пренасрочено чрез обичайната процедура за запазване на визити. Това посещение няма да бъде загубено като полагаемо. Същото ще бъде направено, ако посещаваното от Вас лице има положителен резултат.

Знаем, че пропускането на посещение е разочароващо, но като установяваме потенциално болни лица преди тяхното посещение, ние можем да предотвратим разпространението на вируса и да предпазим хората.

Моите деца трябва ли да участват в тестването?

Не е необходимо децата на възраст под 11 години да се включват в тестването и във всички случаи те могат да имат физически контакт с лицето, което посещават. Това е приложимо във всички затвори, не само в обектите, които са въвели проекта.

На децата от средните училища ще бъде предложен тест съобразно тестването сред общността. Той е по желание и те ще имат право на посещение, дори и да не пожелаят да се тестват, но няма да могат да имат контакт с лицето, което посещават.

Трябва ли да продължа да спазвам мерките за социално дистанциране в затвора?

Въпреки, че може да проведете контакт с посещаваното от Вас лице, Вие все още трябва да спазвате останалите въведени мерки за предотвратяване на разпродтранението на COVID. Те включват поддържане на дистанция от хората, които не посещавате и носенето на маска.